Թատրոնի շենքը շրջապատված է հայ մեծանունների արձաններով: Մեծ համերգասրահի առջև անվանի կոմպոզիտոր Արամ Խաչատրյանի արձանն է: Շենքի հարակից տարածքում՝ Ազատության հրապարակում, հայ անվանի գրող Հովհաննես Թումանյանի և կոմպոզիտոր Ալեքսանդր Սպենդիարյանի արձաններն են: Թատրոնի շենքից մի քանի քայլ այն կողմ՝ Կարապի լճի մոտ, տեղակայված է ժամանակակից տաղանդավոր կոմպոզիտոր Առնո Բաբաջանյանի արձանը: